Rossy Pratiwi Dipoyanti

Rossy Pratiwi Dipoyanti Syechbubakar atau nan labiah tanamo jo Rossy Pratiwi Dipoyanti atau Rossy Syechbubakar () adolah atlet tenis meja Indonesia nan bahasia mangumpuakan 13 medali ameh, 8 medali perak, jo 8 medali parunggu salamo kariernyo sapanjang tahun 1987–2001 pado Pesta Olahraga Asia Tenggara (SEA Games). Salain itu, inyo juo bahasia mangumpuakan 7 medali ameh, 7 medali perak, jo 9 medali parunggu salamo kariernyo sapanjang tahun 1985–2008 pado Pekan Olahraga Nasional. Pancapaian tatinggi salamo kariernyo di dunia tenis meja adolah katiko inyo manduduki paringkek dunia ka-17 pado nomor tunggal putri jo ganda putri basamo Ling Ling Agustin pado Olimpiade Musim Panas 1992 di Barcelona.

Pado  di Kuala Lumpur, Malaysia, Rossy nan katiko itu bamain sabagai atlet tenis meja Indonesia dari nomor tungga putri mamiliah walkout di final malawan atlet tuan rumah pado tanggal 25 Agustus 1989. Hal itu diduga dek kacurangan wasit, Goh Kun Tee asal Malaysia nan mambarikan angko perai kapado atlet tuan rumah. Padahal, bola pukulan Rossy manyamba tipih di bibia meja, namun wasit mangatokan kalua jo mambarikan angko bagi lawan Rossy, Leong Mee Wan. Katua Pasatuan Tenis Meja Saluruah Indonesia katiko itu, Ali Said nan barado di arena patandiangan langsuang manginstruksikan atlet jo ofisial tenis meja Indonesia untuak mangunduakan diri.

Sasudah pansiun pado tahun 2009, sapanjang tahun 2010–2014 Rossy aktif sabagai pelatih tenis meja nasional. Rossy dipacayo malatiah tim nasional tenis meja putri Indonesia pado SEA Games ke-XXVI tahun 2011 di Palembang sarato malatiah tim nasional tenis meja prakualifikasi Olimpiade di Bangkok, Thailand pado tanggal 4–5 Februari 2012.

Kahidupan awal 
Rossy Pratiwi Dipoyanti lahia di Bandung, Jawa Barat sabagai anak patamo dari anam badunsanak. Inyo barasa dari kaluarga Arab Hadhrami golongan Alawiyyin bamarga Aal bin Syechbubakar (; ), ayahnyo banamo Ali Umar Syechbubakar, sadangkan ibunyo adolah padusi Sunda banamo Neni Nurlaeni.

Asian Games, Kajuaraan Asia jo Kajuaraan Dunia 

Pado Asian Games 1994 di Hiroshima, Rossy mambawo tim tenis meja putri Indonesia barado di paringkek ka 6. Salain itu, Rossy barulangkali mambawo tim putri Indonesia masuak 10 gadang pado . Di Kajuaraan Tenis Meja Dunia 1987, Kajuaraan Tenis Meja Dunia 1989, Kajuaraan Tenis Meja Dunia 1991, Kajuaraan Tenis Meja Dunia 1993, Kajuaraan Tenis Meja Dunia 1995, Kajuaraan Tenis Meja Dunia 1997 tim tenis meja putri Indonesia salalu barado di Divisi 2. Kamudian pado Kejuaraan Tenis Meja Dunia Kajuaraan Tenis Meja Dunia 2000 sarato Kajuaraan Tenis Meja Dunia 2001, tim tenis meja putri Indonesia naik ke Divisi 1 sarato barado di paringkek 17–20.

Rujuakan

Catatan kaki

Daptar pustaka 
 
 
 
 
Atlit Indonesia